tartuNLP/wikipedia-smugri-20251201 huggingface dataset:
Shinjō (Okayama)

Shinjō () on kyläkunta Okayaman prefektuurissa, Japanissa. Siellä asuu 816 asukasta, ja väestö on ollut jo ainakin vuodesta 1995 laskussa. Vuosien 2015 ja 2020 väkiluku laski 50 henkilöllä eli 1,2 prosentilla. Väestötiheys on 12,16 asukasta neliökilometrillä ja pinta-ala 67,11 neliökilometriä.
Väestönkehitys.
Lähde:
Ishikarijoki

Ishikarijoki () on Japanissa sijaitseva joki. Se sijaitsee Hokkaidon pohjois- ja länsiosissa. Sen pituus on 268 kilometriä.
Odan piirikunta

Odan piirikunta () on yksi Japanin Okayaman prefektuurin piirikunnista. Siellä asuu 13 423 asukasta, ja väestö on ollut jo pitkään laskussa. Vuosina 2015-2020 väestö laski noin 800 hengellä eli 1,1 prosentilla. Väestötiheys on 148,1 asukasta neliökilometrillä ja pinta-ala 90,62 neliökilometriä.
Yakage

Yakage () on Okayaman prefektuurin Odan piirikunnassa, Japanissa sijaitseva maaseutukaupunki. Siellä asuu 13 423 asukasta, ja väestö laskee. Pinta-ala on 90,62 neliökilometriä ja väestötiheys 148,1 asukasta neliökilometrillä.
Väestönkehitys.
Lähde:
Tomatan piirikunta

Tomatan piirikunta () on piirikunta Okayaman prefektuurissa, Japanissa. Siellä asuu 12 068 asukasta, ja väkiluku on laskussa. Piirikunnan pinta-ala on 419,7 neliökilometriä ja väestötiheys 28,76 asukasta neliökilometrillä.
Rosemary

Rosemary on englantilainen naisen etunimi. Se on yhdysnimi, joka koostuu osista Rose ja Mary. Yhdistelmä viittaa Jeesuksen äitiin: kirkkotaiteessa ruusu (engl. "rose") on Neitsyt Marian tunnus. Toisaalta Rosemary voidaan tulkita myös luontoaiheiseksi nimeksi, sillä englannin sana "rosemary" tarkoittaa rosmariinia.
Digi- ja väestötietoviraston mukaan Suomessa on toukokuuhun 2024 mennessä tilastoitu noin 100–110 Rosemary-nimistä naista.
Suzuki Swace

Suzuki Swace on Suzukin vuodesta 2020 lähtien valmistama keskiluokan farmariauto, joka on uudelleennimetty Toyota Corolla. Malli on seurausta Toyotan ja Suzukin välisestä yhteistyöstä, jonka tuloksena on kehitetty myös Toyota RAV4:ään perustuva Suzuki Across.
Ainoa moottorivaihtoehto on 1,8-litraisen (122 hv) bensiinimoottorin ympärille rakennettu hybridivoimalinja. Voimansiirtona on portaaton CVT-automaattivaihteisto.
Berberikapina

Berberikapina oli Umaijadien kalifaatissa tapahtunut berbereiden kapina vuosina 740–743. Kapina pääasiassa tukahdutettiin, mutta sen seurauksena kalifaatin länsiosista irtautui muutamia alueita.
Umaijidien kalifaatti oli vuosisadan alussa laajentunut Pohjois-Afrikan länsiosiin ja sieltä Al-Andalukseen ja alueella oli yhä levotonta. Alueelle tulleet arabit asuttivat kaupungit, kun paimentolaisina elävät berberit asuttivat mieluummin maaseutua. Arabit pitivät berbereitä erilaisina ja heidän käsitystään islamista hieman kyseenalaisena. Väestöryhmien välisiä jännitteitä lisäsi myös vain berberehin kohdistuvat verot.
Berberikapinana tunnettu kapina alkoi Tangerista ja levisi kaikkialle berbereiden asuttamille alueille Pohjois-Afrikassa ja Al-Andaluksessa. Kapinan johtohahmoksi nousi Masayra. Kapinan nujertamiseksi kalifaatin piti tuoda alueelle armeijoita ydinalueiltaan Syyriasta. Kapina tukahdutettiin kolmessa vuodessa ja alueelle tuotiin syyrialaisia uudisasukkaita. Kalifaatin ote valtakunnan länsireunasta kuitenkin irtosi ja alueelle syntyi berberivaltio Barghawata. Berberit nousivat laajaan kapinaan arabeja vastaan vielä 768 ja 901.
John Cowper Powys

John Cowper Powys (8. lokakuuta 1872 Shirley, Derbyshire, Britannia – 17. kesäkuuta 1963 Blaenau Ffestiniog, Wales, Britannia) oli brittiläinen kirjailija. Hän opetti yliopistoissa Britanniassa ja 30 vuotta Yhdysvalloissa.
Tuotantonsa alkuvaiheessa Powys kirjoitti runoja ja esseitä, myöhemmin laajoja historiallisia romaaneja, jotka ovat tunnetumpi osa hänen tuotantoaan. Hän yhdistelee proosassa myyttisiä aiheita mystiikkaan ja romantiikkaan. Teokset saivat huomiota osakseen varsinaisesti vasta 1960-luvulla.
Korechika Anami

Korechika Anami (, 21. helmikuuta 1887 Ōitan prefektuuri – 15. elokuuta 1945 Tokio) oli japanilainen kenraali, joka toimi Japanin sotaministerinä toisen maailmansodan loppuvaiheessa huhtikuusta elokuuhun 1945. Hän vastusti Japanin antautumista ja teki itsemurhan sodan lopussa.
Elämä.
Anami valmistui Japanin keisarillisesta sotilasakatemiasta vuonna 1905. Hän toimi keisari Hirohiton henkilökohtaisena adjutanttina vuosina 1926–1932, keisarillisen kaartinrykmentin komentajana vuosina 1933–1934 ja sotilaskoulun johtajana Tokiossa vuosina 1934–1936. Anami ylennettiin kenraalimajuriksi vuonna 1935 ja kenraaliluutnantiksi vuonna 1938. Hän työskenteli sotaministeriössä vuosina 1936–1938 ja oli sen jälkeen divisioonankomentajana. Anami toimi Fumimaro Konoen hallituksen apulaissotaministerinä vuosina 1939–1941 ja sen jälkeen 11. armeijan komentajana Kiinassa huhtikuusta 1941 heinäkuuhun 1942. Hän yritti vallata strategisesti tärkeän Changshan kaupungin ensin syksyllä ja uudelleen joulukuussa 1941, mutta joutui kummallakin kerralla lopuksi perääntymään. Hän ehdotti myös hyökkäystä Chongqingiin, mutta operaatio hylättiin.
Anami oli mukana nostamassa Hideki Tōjōa pääministeriksi lokakuussa 1941. Heinäkuusta 1942 joulukuuhun 1944 Anami oli 2. aluearmeijan komentajana, aluksi Mantšukuossa ja marraskuusta 1943 alkaen Uudessa-Guineassa, jossa hän johti Japanin operaatioita. Hän sai vuonna 1943 täyden kenraalin arvon. Joulukuussa 1944 hän siirtyi armeijan lentojoukkojen ylitarkastajaksi.
Anami nimitettiin Kantarō Suzukin hallituksen sotaministeriksi huhtikuussa 1945. Vielä Hiroshiman atomipommin ja Neuvostoliiton sodanjulistuksen jälkeisessä epätoivoisessa tilanteessakin hän neuvoi keisaria jatkamaan sotaa, sillä hän uskoi Japanin voivan neuvotella edullisemmat rauhanehdot, mikäli taistelujen siirtyminen Japanin pääsaarille tuottaisi liittoutuneille suuria tappioita. Kun Hirohito lopulta päätti hyväksyä Potsdamin julistuksen mukaisen antautumisen, Anami ja eräät muut suunnittelivat estävänsä sen sotilasvallankaappauksella. Vallankaappaushanke epäonnistui Anamin päätettyä olla tukematta sitä.
Anami teki itsemurhan toimistossaan Tokiossa aamulla 15. elokuuta muutamaa tuntia ennen kuin antautumisesta ilmoitettiin Japanin kansalle Hirohiton äänitetyssä radiopuheessa. Anami suoritti seppuku-rituaali-itsemurhan huonosti, joten hänen ollessaan elossa vielä kolme ja puoli tuntia myöhemmin eräs esikuntaupseeri määräsi päättämään hänen kärsimyksensä tappavalla ruiskeella. Monitulkintaisessa itsemurhaviestissään Anami sanoi pyytävänsä keisarilta anteeksi ”suurta rikosta”.
Yatesin piirikunta

Yatesin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 24 913 vuonna 2019. Piirikunnan hallintokeskus on Penn Yanin kunta. Piirikunta on perustettu 5. helmikuuta 1823.
Wyomingin piirikunta

Wyomingin piirikunta () on kolmen yhdysvaltalaisen piirikunnan nimi:
Wyomingin piirikunta (New York)

Wyomingin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 39 859 vuonna 2019. Piirikunnan hallintokeskus on Warsawin kunta. Piirikunta on perustettu vuonna 1841.
Jo Prestia

Jo Prestia (s. 5. kesäkuuta 1960 Porto Empedocle, Sisilia) on italialais-ranskalainen potkunyrkkeilijä ja näyttelijä. Hänet muistetaan parhaiten roolistaan elokuvassa "Irreversible – syntiset" (2002).
Warrenin piirikunta (New York)

Warrenin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 63 944 vuonna 2019. Piirikunnan hallintokeskus on Queensburyn kunta. Piirikunta on perustettu vuonna 1813.
Tompkinsin piirikunta

Tompkinsin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 102 180 vuonna 2019. Piirikunnan hallintokeskus on Ithacan kaupunki. Piirikunta on perustettu 17. huhtikuuta 1817.
Seepraveitsileuka

Seepraveitsileuka ("Oplegnathus fasciatus") on veitsileukoihin kuuluva kalalaji. Lajia tavataan Tyynestämerestä.
Koko ja ulkonäkö.
Seepraveitsileuka voi kasvaa suurimmillaan noin 80 cm pitkäksi. Laji on ruumiinrakenteeltaan ovaalinmuotoinen, korkea ja litteä. Kalan hampaat ovat yhdistyneet teräväreunaiseksi nokaksi. Selkäevä on pitkä ja piikikäs. Väriltään seepraveitsileuka on ruskehtavanharmaa ja naaraalla ruumiissa viisi mustaa pystyraitaa.
Levinneisyys ja elintavat.
Seepraveitsileukaa tavataan Japanista Taiwanin ja Havaijilta. Laivojen mukana se on kulkeutunut myös Välimerelle, josta sitä on tavattu Maltalta, Italiasta ja Kroatiasta. Lajin elinympäristöä ovat kivikkoiset riutat. Seepraveitsileuka syö kovakuorisia eläimiä kuten äyriäisiä ja merisiilejä. Kala kutee huhti-kesäkuussa ja voi risteytyä pilkkuveitsileuan ("Oplegnathus punctatus") kanssa.
Seepraveitsileuka on hyvä ruokakala ja arvostettu erityisesti Aasiassa.
Herkimerin piirikunta

Herkimerin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 61 319 vuonna 2019. Piirikunnan hallintokeskus on Herkimerin kunta. Piirikunta on perustettu vuonna 1791.
Senecan piirikunta (New York)

Senecan piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 34 016 vuonna 2019. Piirikunnan hallintokeskukset ovat Waterloon ja Ovidin kunnat. Piirikunta on perustettu vuonna 1804.
Antero Kekkonen (täsmennyssivu)

Antero Kekkonen voi viitata seuraaviin:
Otsegon piirikunta

Otsegon piirikunta () on kahden yhdysvaltalaisen piirikunnan nimi:
Otsegon piirikunta (New York)

Otsegon piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 59 493 vuonna 2019. Piirikunnan hallintokeskus on Cooperstownin kunta. Piirikunta on perustettu 16. helmikuuta 1791.
Hamaokan ydinvoimalaitos

Hamaokan ydinvoimalaitos () on Japanissa Shizuokan prefektuurin Omaezakissa sijaitseva ydinvoimalaitos.
Voimalaa on pidetty maailman vaarallisimpana, koska se sijaitsee mannerlaattojen saumakohdassa.
Reaktorit.
Ydinvoimalassa on seuraavat reaktorit:
Reaktorit 1 ja 2 suljettiin vuonna 2009, ja niiden purkaminen on menossa. Käytöstäpoistamisen arvioidaan kestävän vuoteen 2036 saakka.
Reaktorit 3, 4 ja 5 eivät ole olleet tuotantokäytössä sitten vuoden 2011, kun ne määrättiin suljettavaksi Fukushiman ydinvoimalaonnettomuuden jälkeen. Voimalassa on sittemmin parannettu suojausta tsunamia vastaan, joka on esiehto voimaloiden uudelleenkäynnistämiselle.
Gustaf Fredrik Rotkirch (1848–1918)

Gustaf Fredrik Rotkirch (4. syyskuuta 1848 Turku – 30. maaliskuuta 1918 Helsinki) oli suomalainen virka- ja valtiopäivämies. 
Rotkirchin vanhemmat olivat samanniminen isä, hovioikeuden presidentti Gustaf Fredrik Rotkirch ja Aurora Teresia Rotkirch ja puoliso vuodesta 1881 Augusta Helena Forssman. Gustaf Fredrik Rotkirch tuli ylioppilaaksi Porvoossa 1868 ja toimi rautatievirkamiehenä, viimeksi rautatierakennusten pääkonttorin kamreerina 1890–1901. Hän oli myös Ritarihuoneen kamreeri ja taloudenhoitaja 1890–1891.
Rotkirch oli aatelissäädyssä edustaja valtiopäivillä 1877–1878.
Yrjö Ora

Yrjö Ilmari Ora (30. huhtikuuta 1889 Viipuri – 30. syyskuuta 1974 Helsinki) oli suomalainen lyseon lehtori ja oppikirjojen tekijä.
Yrjö Oran vanhemmat olivat kansakoulunopettaja Tuomas Ora ja Fredrika Parviainen. Ora pääsi ylioppilaaksi Viipurin klassillisesta lyseosta 1907 ja valmistui Helsingin yliopistosta filosofian kandidaatiksi 1912 ja filosofian maisteriksi 1917.
Yrjö Ora oli Terijoen yhteiskoulun opettajana 1912–1916, Viipurin kauppakoulun opettajana 1917–1918, Karjalan maanviljelyslyseon opettajana 1917–1918 sekä Viipurin liikeapulaiskoulun opettajana ja johtajana 1917–1918. Hän oli sen jälkeen Viipurin kauppakamarin asiamiehenä 1918–1919 ja Suomen Valtamerentakainen Kauppa Oy:n johtokunnan sihteerinä 1919–1920. Tämän jälkeen Ora oli Viipurin realikoulun, maanviljelys- ja kauppalyseon opettajana vuodesta 1920 sekä koulun johtajana vuodesta 1925. Viipurin suomalaisen klassillisen lyseon suomenkielen vanhempana lehtorina hän oli 1928–1929 ja sitten Helsingin koelyseon historian, yhteiskuntaopin ja kansantalouden vanhempana lehtorina vuodesta 1929 alkaen sekä tämän lyseon rehtorina 1929–1934. Suomen sisällissodan aikana Ora toimi "Karjalan Armeijakunnan Pääesikunnan Tiedonantoja"-lehden toimittajana ja Karjalan 2. rykmentin adjutanttina ja kansliapäällikkönä..
Yrjö Ora oli naimisissa vuodesta 1920 Saima Impi Virtasen kanssa.
Fabian Wilhelm von Schantz

Fabian Wilhelm von Schantz (30. tammikuuta 1838 Pori – 30. maaliskuuta 1910 Lugano, Sveitsi) oli suomalainen merikapteeni, kauppias ja valtiopäivämies. 
Von Schantzin vanhemmat olivat maanmittari Philip Wilhelm von Schantz ja Henriette Kristina Gyldén ja puolisot vuodesta 1870 taidemaalari Emma Gyldén (k. 1874) ja vuodesta 1875 Gerda Ottilia Andersson. Hänen veljensä oli säveltäjä Filip von Schantz. Von Schantz tuli ylioppilaaksi yksityistodistuksella 1856, oltuaan kadetti 1850–1856. Hän valmistui merikapteeniksi Turusta, mutta toimi puuteollisuudessa kauppiaana Helsingissä, Haminassa ja Kotkassa. Hän omisti Karlbergin kartanon 1870-luvulla.
Von Schantz oli aatelissäädyssä edustaja valtiopäivillä 1872 ja 1877–1878.
Diplomi-insinööri, valtiopäivämies Erik von Schantz oli Fabian Wilhelm von Schantzin poika toisesta avioliitosta.
Ian Mitchell

Ian Mitchell (s. 18. tammikuuta 1999 St. Albert, Alberta) on kanadalainen jääkiekkoilija, joka edustaa NHL-seura Detroit Red Wingsiä. Chicago Blackhawks varasi Mitchellin toisella kierroksella 57. varausvuorolla. Hän on pelipaikaltaan puolustaja ja laukoo oikealta.
Kesäkuussa 2023 Blackhwaks kauppasi Mitchellin ja Alec Regulan Boston Bruinsiin vaihdossa Taylor Halliin ja Nick Folignoon.
Heinäkuussa 2025 Mitchell teki vapaana pelaajana Detroit Red Wingsin kanssa vuoden mittaisen ja 775 000 dollarin arvoisen sopimuksen.
Karat (yhtye)

Karat on alkujaan itäsaksalainen, nykyään saksalainen rockyhtye. Se perustettiin vuonna 1975 Itä-Berliinissä ja oli suosittu sekä Itä-Saksassa että Länsi-Saksassa erityisesti 1980-luvulla, jolloin se julkaisi menestysalbuminsa "Der blaue Planet".
Karatin edeltäjä oli Panta Rhei -niminen yhtye, joka hajosi solisti Veronika Fischerin siirryttyä soolouralle. Karat julkaisi ensimmäisen albuminsa "Karat" vuonna 1978, mutta vasta toinen albumi "Über sieben Brücken" toi yhtyeelle runsaasti julkisuutta. Suurinta suosiota Karat nautti "Der blaue Planet" -albuminsa julkaisun aikoihin 1980-luvun alkupuolella; ympäristönsuojelullisia teemoja käsittelevä nimikkokappale on yhtyeen suurin hitti ja kaikkien aikojen myydyin itäsaksalaisen yhtyeen single sekä Itä-Saksassa että kansainvälisesti.
Yhtyeen johtohahmo Herbert Dreilich sai vuonna 1997 sydänkohtauksen kesken keikan Magdeburgissa. Hän kuoli vuonna 2004. Dreilichin ehdotuksesta hänen poikansa, Claudius Dreilich (s. 1970), aloitti yhtyeen pääsolistina vuonna 2005.
Karat esiintyy yhä harvakseltaan. Vuonna 2020 Karatin oli tarkoitus järjestää 45-vuotisjuhlakiertue, joka jouduttiin perumaan covid-19-pandemian vuoksi.
Jäsenet.
Karatin nykyiset jäsenet ovat:
Entisiä jäseniä ovat:
Shikan ydinvoimalaitos

Shikan ydinvoimalaitos () on Japanissa Ishikawan prefektuurin Shikassa sijaitseva ydinvoimalaitos.
Vuonna 2006 voimala suljettiin hetkellisesti paikallisen tuomioistuimen hyväksyessä Ishikawan kaupungin asukkaiden kanteen sen mahdollisesti heikoista rakenteista ja vanhentuneista turvallisuusnormeista. 
Fukushiman ydinvoimalaonnettomuuden jälkeen tuore tutkimus osoitti, että voimala saattaa olla rakennettu geologisesti aktiivisen vyöhykkeen päälle.
Reaktorit.
Ydinvoimalassa on seuraavat reaktorit:
Kumpikaan reaktoreista ei ole ollut sähköntuotantokäytössä vuoden 2011 jälkeen, mutta voimalan omistava yhtiö tekee töitä niiden saamiseksi takaisin käyttöön.
Reima Saarinen (okkultisti)

Reima Johannes Saarinen (21. kesäkuuta 1950 – 31. joulukuuta 2003) oli suomalainen okkultisti ja seksuaalimaagikko, joka tunnetaan myös maagisilla nimillä Lin gHa-Rej alias Aswa Haidar el-Hayyat.
Turun seksuaalimaagiseksi soturiksi kutsuttu Saarinen allekirjoitti tunnetun okkultisti Aleister Crowleyn maailmankatsomuksen. Hänet tiedettiin myös edesmenneen Mana Mana-yhtyeen laulajan Jouni Mömmön maagisena opettajana.
Saarinen syntyi vasemmisto-perheeseen. Saarisen vanhemmat omistivat 70-luvulla osto- ja myyntiliikkeen Turussa. Teini-iässä Saarinen vaikutti Turun underground-liikkeessä. Saarisen sanotaan vaikuttaneen myös Hollannissa, Venäjällä, Ruotsissa, Tanskassa, Saksassa, Englannissa, Skotlannissa, Belgiassa, Ranskassa, Libanonissa ja Syyriassa. Hänet tiedettiin fanaattisena Palestiinan tutkijana ja hän myös keräili aseita.
Saarinen halusi nuorena elokuvaohjaajaksi ja hän harrasti valokuvausta. Hänen tiedetään myös kirjoittaneen kirjan, jota ei koskaan ole julkaistu. Saarinen oli aktiivinen kirjailija ja laati paljon salatiedettä käsittelevää kirjallisuutta. Yksi ensimmäinen oli 1972 vuonna esitelty ja noteerattu Turun yliopiston proseminaariesitelmä "Käytännöllinen Kabbala (seremoniallinen magia)". Eläessään hänellä tiedetään olleen hallussaan harvinaisen laaja kirjo salatiedettä ja magiaa käsittelevää kirjallisuutta. 
Saarinen oli kerran naimisissa 1988–1991 ja hänellä on 5 lasta.
Shimanen ydinvoimalaitos

Shimanen ydinvoimalaitos () on Japanissa Shimanen prefektuurin Matsuessa sijaitseva ydinvoimalaitos.
Voimala ei ole tuottanut sähköä sitten vuoden 2011 Fukushiman ydinvoimalaonnettomuuden jälkeen. Chūgoku denryoku -yhtiö haki voimalalle uudelleenkäynnistykseen tarvittavaa uudelleensertifiointia Japanin ydinturvaviranomaiselta vuonna 2013. Kesällä 2021 alustava versio uudelleensertifiointiraportista hyväksyttiin, ja voimalan parannustyöt on tarkoitus saada valmiiksi saman vuoden loppuun mennessä.
Reaktorit.
Ydinvoimalassa on seuraavat reaktorit:
Voimalaan on myös rakenteilla kolmas reaktori, tyyppiä ABWR.
Karl Fredrik Sebastian von Schoultz

Karl (Carl) Fredrik Sebastian von Schoultz (5. tammikuuta 1834 Helsinki – 5. elokuuta 1892 Kyzyl Arvat, Turkmenistanin kuvernementti) oli suomalainen sotilas, insinööri ja virka- ja valtiopäivämies.
Von Schoultzin vanhemmat olivat kenraalimajuri Constantin Nils Lorenz von Schoultz ja Dorothea Helena Strohbinder ja puoliso Mary Henriette Florence von Schoultz. Insinööri, valtiopäivämies Constantin Runo Georg von Schoultz ja runoilija Arne von Schoultz olivat heidän lapsiaan. Karl Fredrik Sebastian von Schoultz ja hänen puolisonsa kuolivat koleraan lähes samanaikaisesti. Von Schoultz oli Transkaspian rautateiden virkamies, mutta oli käynyt Haminan kadettikoulun ja osallistunut Krimin sotaan. Hän oli työskennellyt insinöörinä useilla Venäjän rautateillä ja saanut kollegineuvoksen arvon.
Von Schoultz oli aatelissäädyssä edustaja valtiopäivillä 1877–1878.
Tōkain ydinvoimalaitos

Tōkain ydinvoimalaitos () on Japanissa Ibarakin prefektuurin Tōkaissa sijaitseva ydinvoimalaitos. 
Voimalassa vuonna 1966 käynnistetty reaktori 1 oli Japanin ensimmäinen kaupallisesti toimiva ydinvoimala. Sen kaupallinen käyttö lopetettiin 1998, koska sen käyttö ei ollut enää kustannustehokasta vanhalla tekniikalla. Voimalan käytöstäpoisto aloitettiin 2001.
Reaktori 2 pysäytettiin vuoden 2011 Fukushiman ydinvoimalaonnettomuuden jälkeen, jonka jälkeen se ei ole tuottanut sähköä. Yhtiö työskentelee ydinenergiaviranomaisen asettamien määräysten täyttämiseksi, jotta voimala voitaisiin avata uudelleen.
Reaktorit.
Ydinvoimalassa on seuraavat reaktorit:
Karl Gustaf Spåre

Karl Gustaf Spåre (10. kesäkuuta 1844 Pirkkala – 9. joulukuuta 1910 Helsinki) oli suomalainen juristi ja virka- ja valtiopäivämies. 
Spåren vanhemmat olivat varatuomari Karl Vilhelm Spåre ja Augusta Elisabet Rosalie von Knorring. Hovioikeuden varapresidentti, valtiopäivämies Axel Johan Alfons Spåre ja hovioikeudenneuvos, valtiopäivämies Alexander Eugen Spåre olivat hänen veljiään. Spåre oli kadetti Haminan kadettikoulussa 1856–1859 ja tuli ylioppilaaksi 1863. Hän suoritti tuomarintutkinnon 1869 ja sai varatuomarin arvon 1873. Spåre oli Kajaanin kihlakunnan kruununvouti 1881–1901 ja Oulun läänin lääninsihteeri 1901–1907. 
Valtiopäiväedustaja aatelissäädyssä Spåre oli 1877–1878, edustaen Ehrenstolpe-sukua.
Johan Wilhelm Stjernschantz

Johan Wilhelm Stjernschantz (Blidberg) (2. kesäkuuta 1825 Helsinki – 30. maaliskuuta 1886) oli suomalainen sotilas ja virka- ja valtiopäivämies.
Stjernschantzin vanhemmat olivat Gustaf Wilhelm Blidberg ja Eva Vilhelmina Stiernschantz ja puolisot Natalia Kavaleff ja Alma Charlotta Sirén. Intendentti Torsten Stjernschantz, everstiluutnantti Wilhelm Stjernschantz ja taidemaalari Beda Stjernschantz olivat hänen lapsiaan toisesta avioliitosta. Stjernschantz palveli ensin sotilaana, saaden alikapteenin arvon, kunnes siirtyi 1868 rautateiden palvelukseen. Hän toimi siellä useissa eri tehtävissä, yleten valtionrautateiden liikennejohtajaksi.
Stjernschantz oli aatelissäädyssä edustaja valtiopäivillä 1863–1864 ja 1877–1878.
Tomarin ydinvoimalaitos

Tomarin ydinvoimalaitos () on Japanissa Hokkaidōn prefektuurin Tomarissa sijaitseva ydinvoimalaitos.
Voimalan reaktorit 1 ja 2 eivät ole olleet tuotantokäytössä Fukushiman ydinvoimalaonnettomuuden jälkeen.
Reaktori 3 oli käytössä syksystä 2011 kevääseen 2012, jonka jälkeen se on ollut huoltoseisokissa.
Reaktorit.
Ydinvoimalassa on seuraavat reaktorit:
ASCII (yhtiö)

ASCII Corporation (perustettu nimellä ASCII Publishing Corporation) oli japanilainen yritys, jonka Kazuhiko Nishi perusti 24. toukokuuta 1977. 
Yhtiö perusti tytäryhtiöitä kuten ASCII Entertainmentin ja Agetecin (Ascii Game Entertainment TEChnology), josta tuli myöhemmin itsenäinen yritys.
Vuonna 2004 Kadokawa hankki ASCII:n emoyhtiön Media Leavesin ja sen tytäryhtiöt ASCII:n sekä Enterbrainin. 
Kadokawa yhdisti ASCII:n MediaWorksin kanssa vuonna 2008 ASCII Media Works -yhtiöksi. Yhtiö vaikutti muun muassa MSX-tietokoneiden standardin kehitykseen ja julkaisi useita videopelejä.
ASCII:n hankittua Something Good -yhtiön se nimettiin uudelleen ASCII Something Good -yhtiöksi.
Yhtiö julkaisi Japanin ensimmäisiä tietokonelehtiä "ASCII" ja "I/O", sekä toimi Microsoftin edustajana Japanissa (ASCII Microsoft). ASCII:n ja Microsoftin yhteistyö päättyi vuonna 1986, jolloin Microsoft perusti oman tytäryhtiön Japaniin. Vuonna 1989 yhtiöstä tuli Japanin ensimmäisiä ohjelmistoyhtiöitä pörssissä.
Yhtiö julkaisi "Monthly ASCII" -lehteä ja vaikutti Shift-JIS-merkistön kehitykseen.
Tsurugan ydinvoimalaitos

Tsurugan ydinvoimalaitos () on Japanissa Fukuin prefektuurin Tsurugassa sijaitseva ydinvoimalaitos.
Vuonna 1981 voimalassa tapahtui neljä radioaktiivista vuotoa ja 278 ihmistä altistui säteilylle.
Molemmat reaktorit ovat olleet pois käytöstä Fukushiman ydinvoimalaonnettomuudesta lähtien. Japanin ydinvoimaviranomaisen tutkimusten mukaan voimalan kakkosreaktori on geologisesti aktiivisen alueen päällä, ja ei täytä siksi uusia turvallisuusnormeja ja sen uudelleenkäynnistäminen näyttääkin epätodennäköiseltä. Ykkösreaktorin alasajosta on jo päätetty aiemmin.
Reaktorit.
Ydinvoimalassa on seuraavat reaktorit:
Voimalaan on ollut suunnitteilla myös reaktorit 3 ja 4, mutta niiden rakentaminen on toistaiseksi pysähdyksissä, vaikkakin Nihon genshiryokuhatsuden jatkaa tienrakennusprojektia alueella.
Fredrik Nikolai Onni Theodor von Zansen

Fredrik Nikolai Onni Theodor von Zansen (26. huhtikuuta 1851 Espoo – 7. maaliskuuta 1906 Pietari) oli suomalainen insinööri ja virka- ja valtiopäivämies. 
Von Zansenin vanhemmat olivat juristi, virka- ja valtiopäivämies Fredrik Ernst Gottlieb von Zansen ja Amanda Lovisa Amalia von Kraemer. Maanmittari, valtiopäivämies Fredrik Frithiof Maximilian Gottlieb von Zansen oli hänen veljensä. Von Zansenin puolisot olivat vuodesta 1874 Hanna Gustafva Bergström (k. 1888) ja vuodesta 1889 Inez Adelaide Johanna Genetz. Von Zansen tuli ylioppilaaksi 1869 Helsingissä ja suoritti insinööritutkinnon 1873. Hän toimi rautateiden palveluksessa muun muassa rautatieinsinöörinä, asemapäällikkönä Forssassa, Turengissa ja Hämeenlinnassa sekä viimeksi vt. liikennetarkastajana Pietarissa 1905. 
Von Zansen oli valtiopäiväedustaja aatelissäädyssä 1877–1878.
Amira

Amira on arabialaisperäinen naisen etunimi, joka merkitsee prinsessaa. Se on johdettu miehennimestä Amir (arab. ’prinssi’, ’emiiri’).
Digi- ja väestötietoviraston mukaan Suomessa on joulukuuhun 2024 mennessä tilastoitu noin 560–570 Amira-nimistä naista.
ASCII (täsmennyssivu)

ASCII voi tarkoittaa seuraavia:
Rəfael Ağayev

Rəfael Ağayev on azerbaidžanilainen karateka, olympiamitalisti ja moninkertainen maailmanmestari. Hän kilpailee kumitessa. Ağayev on voittanut urallaan viisi maailmanmestaruutta ja yhteensä kahdeksan MM-mitalia. Tämän lisäksi hänellä on useita Euroopan-mestaruusmitaleja. Ağayev saavutti olympiahopeaa Tokion olympialaisissa 2020 75 kg sarjassa.
Camille de Tallard

Camille Tallard (1652–1728) Tallardin kreivi, Hostunin herttua, oli Ranskan marsalkka, joka komensi Ranskan armeijaa Blenheimin taistelussa 1704. Hän otti osaa Ludvig XIV:n sotiin, joissa yleni nopeasti. Hän tuli 1693 kenraaliluutnantiksi, neuvotteli Ranskan valtuutettuna Vilhelm III:n kanssa Espanjan jaoista 1698 ja 1700. Hän osallistui sittemmin Espanjan perimyssotaan, missä joutui 1704 tappiolle Höchstädtin luona Blenheimin taistelussa ja oli sen jälkeen englantilaisten sotavankina vuoteen 1712. Ludvig XIV, joka piti häntä liiankin suuressa arvossa, määräsi hänet jäseneksi holhoojahallitukseen, josta hänet kuitenkin heti poistettiin.
Kuohun päiväkotikoulu

Kuohun päiväkotikoulu on Jyväkylän kaupungin ylläpitämä kahden päiväkotiryhmän ja esikouluryhmän päiväkoti sekä koulu, jossa tapahtuu opetus kahdessa eri ryhmässä luokilla 1–4. Se toimii Kuohulla osoitteessa Kuohunkoskentie 31. Koulu on perustettu vuonna 1914 ja vanha päärakennus valmistui vuonna 1927. Koulussa on oppilaita 40. 
Päiväkotia johtaa Taina Rikama-Koskinen. Koulun rehtorina toimii Joel Linna ja koulunjohtajana Olli Riihimäki.
Donald Arnold

Donald John ”Don” Arnold (14. heinäkuuta 1935 Kelowna – 27. kesäkuuta 2021 North Vancouver) oli kanadalainen soutaja ja olympiavoittaja.
Arnold voitti perämiehettömissä nelikoissa olympiakultaa Melbournessa 1956 ja kahdeksikoissa olympiahopeaa, Kanadan ainoan mitalin, Roomassa 1960. Vuonna 1958 hän voitti Kansainyhteisön kisoissa kahdeksikoissa kultaa ja perämiehettömissä nelikoissa hopeaa. Arnold kuoli North Vancouverissa sairaalassa sydämenpysähdykseen 85-vuotiaana 27. kesäkuuta 2021.
Kingdom Force

Kingdom Force on kanadalainen lastenohjelma, jonka ensiesitys oli vuonna 2019.
Sarjaa on esittänyt Britanniassa televisiokanava CBC Kids.
NEC TK-80

NEC TK-80 oli NEC-yhtiön mikrotietokone, joka julkaistiin vuonna 1976.
Tietokone oli rakennussarja harrastajille, jossa oli LED-näyttö ja heksadesimaalinäppäimistö. Tietokoneessa oli 8-bittinen NEC µ PD8080A mikroprosessori, joka oli yhteensopiva Intel 8080:n kanssa. Tietokoneelle julkaistiin laajennuskortti, jolla se pystyttiin kytkemään televisiovastaanottimeen ja käyttämään sitä näyttölaitteena.
Aluksi tietokone suunniteltiin koulutuskäyttöön insinööreille yrityksissä, mutta odotuksien vastaisesti suuret määrät opiskelijoita ja yksityishenkilöitä osoittivat kiinnostusta sitä kohtaan. Kolmannet osapuolet valmistivat sille oheislaitteita laajentaen käyttöä.
TK-80 aloitti Japanissa mikrotietokoneiden "boomin", jonka jälkeen yhden piirilevyn tietokoneita ilmestyi useilta muilta yrityksiltä.
Kazuya Watanabe johti TK-80:n kehitystä ja vuonna 1979 julkaistun NEC PC-8001:n kehitystä. Aikanaan TK-80:n kehitystä kritisoitiin sanoen ettei se ollut yhtiön pääliiketoimintaa. TK-80:n arvioitiin myyvän noin 200 kappaletta, mutta se myi kahdessa vuodessa noin kappaletta.
Vasco Pratolini

Vasco Pratolini (1913 Firenze, Italia – 1991 Rooma, Italia) oli italialainen kirjailija. Hän on merkittävimpiä neorealismin edustajia. Hänen romaaniensa aiheet ovat hänen synnyinkaupunkinsa Firenzen köyhälistökortteleista. Pratolini oli myös elokuvakäsikirjoittaja.
Jere Kallinen

Jere Kallinen (s. 10. tammikuuta 2002, Oulu) on suomalainen jalkapalloilija, joka pelaa keskikenttäpelaajana Veikkausliigan AC Oulussa. Kallinen debytoi Veikkausliigassa kaudella 2021.
Seurajoukkueet.
Jere Kallisen pelaajaura aikuisten tasolla alkoi kaudella 2019, kun hän nousi OLS:in edustusjoukkueeseen Kakkosessa. Kaudella 2020 Kallinen nousi Ykkösessä pelanneen AC Oulun kokoonpanoon. Hän pelasi kauden aikana yhteensä kymmenen Ykkösen ottelua. AC Oulu voitti Ykkösen kaudella 2020 ja nousi Veikkausliigaan. Kallinen debytoi Veikkausliigassa 3. toukokuuta 2021 ottelussa AC Oulu–Ilves. 
Kauden 2023 loppuun mennessä Kallinen on pelannut Veikkausliigassa kolme kautta AC Oulun riveissä, jossa hän on pelannut 61 ottelua ja tehnyt yhden maalin.
Maajoukkue.
Jere Kallinen on ollut mukana U21-vuotiaiden maajoukkueessa; ensin varalla ja kaudella 2023 kokoonpanossa. Ensimmäinen maaotteluedustus Kallisella tuli 15. kesäkuuta 2023 Puolaa vastaan.
Serbian edistyspuolue

Serbian edistyspuolue (, lyhenne SNS) on Serbiassa toimiva puolue, joka on ollut maan hallitsevana puolueena vuodesta 2012. Puolue perustettiin 10. lokakuuta 2008. Puheenjohtajana on toukokuusta 2023 lähtien toiminut puolustusministeri Miloš Vučević. Puolueella on 750 000 jäsentä.
Kagamino

Kagamino () on maaseutukaupunki Tomatan piirikunnassa, Okayaman prefektuurissa, Japanissa. Siellä asuu 12 068 asukasta, ja väkiluku laski 1,2 prosentilla vuosien 2015 ja 2020 välillä. Väestö on laskenut jo ainakin vuodesta 1995. Kunnan pinta-ala on 419,7 neliökilometriä ja väestötiheys 28,76 asukasta neliökilometrillä.
Tsukubon piirikunta

Tsukubon piirikunta () on piirikunta Okayaman prefektuurissa, Japanissa. Siellä asuu 12 376 asukasta, sen pinta-ala on noin 7,6 neliökilometriä ja väestötiheys 1 624 asukasta neliökilometrillä.
Hayashima

Hayashima () on maaseutukaupunki Japanin Okayaman prefektuurissa. Siellä asuu 12 376 asukasta, ja väestö nousi vuosina 2015-2020 0,4 prosentilla. Kunnan väestötiheys on 1 624 asukasta neliökilometrillä ja pinta-ala 7,62 neliökilometriä.
Waken piirikunta (Okayama)

Waken piirikunta () on yksi Japanin Okayaman prefektuurin piirikunnista. Piirikunnassa asuu 13 634 asukasta, ja väkiluku laski 1,1 prosentilla vuosina 2015-2020. Väkiluku on laskenut ainakin vuodesta 1995. Piirikunnan pinta-ala on 144,2 neliökilometriä ja väestötiheys 94,54 asukasta neliökilometrillä.
Wake (Okayama)

Wake () on maaseutukaupunki Japanin Okayaman prefektuurissa. Siellä asuu 13 634 asukasta, ja väkiluku laski vuosina 2015-2020 1,1 prosentilla. Väestö on laskenut jo ainakin vuodesta 1995. Kunnan pinta-ala on 144,2 neliökilometriä ja väestötiheys 94,54 asukasta neliökilometrillä.
Sanne Koolen

Sanne Anne Leonie Koolen (23. maaliskuuta 1996) on alankomaalainen maahockeypelaaja, olympiavoittaja ja maailmanmestari. Hän voitti olympiakultaa Tokion olympialaisissa 2020. Hänellä on lisäksi kultaa vuoden 2018 MM-kilpailuista ja EM-kultaa vuosilta 2019 ja 2021.
Kazunon piirikunta

Kazunon piirikunta () on yksi Akitan prefektuurin piirikunnista Japanissa. Siellä asuu 4 780 asukasta, ja väestö on ollut laskussa ainakin vuodesta 1995 lähtien. Vuosina 2015-2020 väkiluku laski 2,2 prosentilla eli noin 700 hengellä. Piirikunnan pinta-ala on 201,7 neliökilometriä ja väestötiheys 23,7 asukasta neliökilometrillä.
Malou Pheninckx

Malou Pheninckx (24. heinäkuuta 1991) on alankomaalainen maahockeypelaaja, olympiavoittaja ja maailmanmestari. Hän voitti olympiakultaa Tokion olympialaisissa 2020. Hänellä on lisäksi kultaa vuoden 2018 MM-kilpailuista ja EM-kultaa vuosilta 2017, 2019 ja 2021.
Kosaka

Kosaka () on maaseutukaupunki Akitan prefektuurissa, Japanissa. Siellä asuu 4 780 asukasta, ja väestö on ollut jo pitkään laskussa. Väestö laski noin 700 hengellä eli yli kahdella prosentilla vuosina 2015-2020. Kunnan pinta-ala on 201,7 neliökilometriä ja väestötiheys 23,7 asukasta neliökilometrillä.
Felice Albers

Felice Albers (27. joulukuuta 1999) on alankomaalainen maahockeypelaaja ja olympiavoittaja. Hän voitti olympiakultaa Tokion olympialaisissa 2020. Hänellä on lisäksi EM-kultaa vuodelta 2021.
Kita-Akitan piirikunta

Kita-Akitan piirikunta () on yksi Japanin Okayaman prefektuurin piirikunnista. Piirikunnassa asuu 2 069 asukasta, ja väestö laski vuosina 2015-2020 lähes kolmella prosentilla. Piirikunnan pinta-ala on 256,7 neliökilometriä ja väestötiheys noin 8,1 asukasta neliökilometrillä.
Frédérique Matla

Frederique Matla (28. joulukuuta 1996) on alankomaalainen maahockeypelaaja, olympiavoittaja ja maailmanmestari. Hän voitti olympiakultaa Tokion olympialaisissa 2020. Hänellä on lisäksi kultaa vuoden 2018 MM-kilpailuista ja EM-kultaa vuosilta 2017, 2019 ja 2021.
Pien Sanders

Pien Sanders (11. kesäkuuta 1998) on alankomaalainen maahockeypelaaja, olympiavoittaja ja maailmanmestari. Hän voitti olympiakultaa Tokion olympialaisissa 2020. Hänellä on lisäksi kultaa vuoden 2018 MM-kilpailuista ja EM-kultaa vuosilta 2019 ja 2021.
Virtasalmen kotiseutumuseo

Virtasalmen kotiseutumuseo on vuonna 1956 perustettu kotiseutumuseo, joka nykyisin toimii Pieksämäen Virtasalmen pitäjän kirkonkylässä, Virtasalmen kirkkoa vastapäätä.
Museo toimi aluksi Virtasalmen maamiesseurantalon pihalle vuonna 1957 siirretyssä nelihuoneisessa luhtiaitassa, joka vihittiin museoksi kesällä 1960. Kun kokoelmia elokuussa 1979 tarkasteltiin, havaittiin että niiden säilytys ja kiinnitystapa lämmittämättömässä ja valaisemattomassa luhtiaitassa oli rikkonut osaa esineistä.
Museorakennuksena on vuodesta 1983 lähtien toiminut Virtasalmen kirkkoa vastapäätä sijaitseva punainen puutalo, Virtasalmen entinen kunnantupa. Kuntaliitosten myötä museo siirtyi joksikin aikaa Pieksänmaan kunnan museoksi (2004–2006) ja vuoden 2007 alusta Pieksämäen kaupungin Virtasalmen kaupunginosan museoksi. Vuonna 1913 valmistuneen museorakennuksen omistaa Pieksämäen kaupunki. Rakennuksessa on ollut pankkitoimintaa ja se oli myös virtasalmelaisten kirkontoimitusten paikkana kovimpina pakkasilla, ennen kuin kirkoon saatiin lämmitys vuonna 1923. Rakennus on luokitelu maakunnallisesti merkittäväksi rakennetun kulttuuriperinnön kohteeksi. 
Kotiseutumuseo esittelee virtasalmelaisten elinkeinoja ja kunnallista elämää. Museon aukiolosta huolehtii Virtasalmen käsityöläiset ry, jolla on samassa tilassa paikallisten käsitöiden ja kudonnaisten myyntinäyttely. Museon pihapiirissä on Virtasalmen perinnepuisto.
Minami-Akitan piirikunta

Minami-Akitan piirikunta () on piirikunta Japanin Okayaman prefektuurissa. Siellä asuu 21 710 asukasta, ja väkiluku laskee. Piirikunnan pinta-ala on 450 neliökilometriä ja väestötiheys 48,25 asukasta neliökilometrillä.
Laura Nunnink

Laura Maria Nunnink (26. tammikuuta 1995) on alankomaalainen maahockeypelaaja, olympiavoittaja ja maailmanmestari. Hän voitti olympiakultaa Tokion olympialaisissa 2020. Hänellä on lisäksi kultaa vuoden 2018 MM-kilpailuista ja EM-kultaa vuosilta 2017, 2019 ja 2021 ja EM-hopeaa vuodelta 2015.
Gojōme

Gojōme () on maaseutukaupunki Akitan prefektuurissa, Japanissa. Siellä asuu 8 544 asukasta, ja väkiluku on ollut jo pitkään laskussa. 2015-2020 väkiluku putosi lähes tuhannella asukkaalla eli kahdella prosentilla. Kunnan pinta-ala on 214,9 neliökilometriä ja väestötiheys 39,75 asukasta neliökilometrillä.
Lauren Stam

Lauren Stam (30. tammikuuta 1994) on alankomaalainen maahockeypelaaja, olympiavoittaja ja maailmanmestari. Hän voitti olympiakultaa Tokion olympialaisissa 2020. Hänellä on lisäksi kultaa vuoden 2018 MM-kilpailuista ja EM-kultaa vuosilta 2017, 2019 ja 2021.
Josine Koning

Josine Koning (2. syyskuuta 1995) on alankomaalainen maahockeypelaaja, olympiavoittaja ja maailmanmestari. Koningin pelipaikka on maalivahti Hän voitti olympiakultaa Tokion olympialaisissa 2020. Hänellä on lisäksi kultaa vuoden 2018 MM-kilpailuista ja EM-kultaa vuosilta 2017, 2019 ja 2021.
Hachirōgata

Hachirōgata () on maaseutukaupunki Japanin Akitan prefektuurissa. Siellä asuu 5 582 asukasta, ja väkiluku on laskussa. Vuosina 2015-2020 väkiluku laski noin 500 henkilöllä. Kunnan pinta-ala on 17 neliökilometriä ja väestötiheys 328,4 asukasta neliökilometrillä.
Ikawa

Ikawa () on maaseutukaupunki Japanin Akitan prefektuurissa. Siellä asuu 4 570 asukasta, ja väkiluku on laskussa. Kunnan pinta-ala on 47,95 neliökilometriä ja väestötiheys 95,31 asukasta neliökilometrillä.
Fiskarsin Tornikellorakennus

Fiskarsin Tornikellorakennus (ruots. "Fiskars Tornursbyggnaden") sijaitsee Fiskarsissa Raaseporissa ja on Fiskarsin ruukkimiljöön tunnetuimpia rakennuksia. Punatiilinen Tornikellorakennus valmistui vuonna 1826 alun perin kouluksi. 1830-luvulla rakennusta korotettiin ja se sai toiseksi siivekseen tallirakennuksen. Samalla sen katolle nousi puinen kellotorni. Kellotornin Könnin kello numero 9 on näyttänyt aikaa vuodesta 1842.
Tornikellorakennuksen eri vaiheiden suunnitteluun ovat vaikuttaneet arkkitehdit Carl Ludvig Engel, A. Peel sekä A. F. Granstedt. Nykyään rakennuksessa sijaitsee asuntoja, myymälöitä ja näyttelytiloja. Tornikellorakennus kuuluu Museoviraston suojelemaan Fiskarsin ruukkimiljööseen.
Oceanin piirikunta

Oceanin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 637 229 vuonna 2020. Piirikunnan hallintokeskus on Toms Riverin kunta ja suurin kunta on Lakewood Township. Piirikunta on perustettu 1850.
Ogachin piirikunta

Ogachin piirikunta () on piirikunta Japanin Akitan prefektuurissa. Siellä asuu 16 529 asukasta, ja väkiluku on laskussa. Pinta-ala on 434,5 neliökilometriä ja väestötiheys 38,04 asukasta neliökilometrillä.
Higashi-Naruse

Higashi-Naruse () on kyläkunta Japanissa, Akitan prefektuurissa. Siellä asuu 2 707, ja väkiluku kasvoi vuosina 2015-2020 997 asukkaalla. Kunnan pinta-ala on 203,7 neliökilometriä ja väestötiheys 13,27 asukasta neliökilometrillä.
Ugo

Ugo () on maaseutukaupunki Japanin Akitan prefektuurissa. Kunnan väkiluku on 13 822 asukasta, ja väkiluku laski vuosina 2015-2020 kahdella prosentilla. Kunnan pinta-ala on 230,8 neliökilometriä ja väestötiheys 59,89 asukasta neliökilometrillä.
Rumbek

Rumbek () on Etelä-Sudanin Lakesin osavaltion pääkaupunki. Se sijaitsee lähellä maan maantieteellistä keskipistettä. Kaupungista on maan pääkaupunkiin, Jubaan, matkaa noin 300 kilometriä lentämällä.
Alfred Lovén

Gustaf Alfred Lovén (22. toukokuuta 1874 Helsinki – 8. kesäkuuta 1939 Helsinki) oli suomalainen seppä, joka sisällissodan aikana toimi Helsingin pitäjän punakaartin rykmentinkomentajana.
Elämä.
Alfred Lovénin isä oli Porissa syntynyt työmies Gustaf Lovén (s. 1839) ja äiti kotoisin Kokkolasta. Perhe muutti Pietariin Lovénin ollessa nelivuotias. Vuosina 1895–1898 hän suoritti Suomessa asepalveluksen ja palasi Venäjälle vuosisadan vaihduttua. Lovén liittyi työväenliikkeeseen ja oli vangittuna vallankumouksellisen toiminnan vuoksi, kunnes hänet lopulta karkotettiin Suomeen vuonna 1909. 
1910-luvulla Lovén työskenteli seppänä Malmilla. Syksyllä 1917 hän littyi Malmin työväen järjestyskaartiin toimien aluksi sen tulkkina hallitessaan äidinkielensä ruotsin ohella hyvin myös venäjän ja suomen. Sisällissodan syttyessä Lovén valittiin järjestyskaartin pohjalta muodostetun Malmin punakaartin päälliköksi. Maaliskuun 1918 lopussa Lovén äänestettiin Helsingin pitäjän punakaartin rykmentinkomentajaksi, jota tehtävää hän oli jo hoitanut väliaikaisesti. Lovén lähetettiin joukkoineen Antrean rintamalle, jossa hän haavoittui Syvälahdessa jo parin päivän kuluttua 25. maaliskuuta. 
Viipurin taistelun aikana Lovén jäi valkoisten vangiksi sotasairaalassa. Toukokuussa nimismiehet F. W. Haupt, Ernst Sohlman ja Juho Hagberg ryhtyivät jäljittämään Malmin punakaartilaisia, jonka seurauksena heitä ammuttiin kymmenittäin ilman oikeudenkäyntiä. Viipurin vankileirin sairaalaan siirretty Lovén onnistui kuitenkin välttämään teloituksen. Lokakuussa 1918 Lovén sai valtiorikosoikeudelta kuolemantuomion, mutta niiden toimeenpanon lakkauttamisen jälkeen hänet siirrettiin kärsimään elinkautista kuritushuonerangaistusta Suomenlinnan pakkotyölaitokseen. Sodanaikaisen toimintansa ohella Lovénia epäiltiin osallisuudesta yleislakon aikana tehtyyn poliisikonstaapeli K. A. Packalénin murhaan sekä nimismies Hauptin ja poliisi K. F. Örthénin murhayrityksiin. 
Lovén armahdettiin Tammisaaren pakkotyölaitoksesta viimeisten punakaartilaisten joukossa toukokuussa 1927. Hän kuoli Helsingissä 65-vuotiaana kesäkuussa 1939.
Tulenkantajat (lehti)

"Tulenkantajat"-lehti tarkoittaa kahta kulttuurilehteä:
Bentiu

Bentiu on kaupunki pohjoisessa Etelä-Sudanissa, ja se on Unityn osavaltion pääkaupunki. Se sijaitsee noin 522 kilometrin päässä maan pääkaupungista, Jubasta. Kaupungissa asuu 7 653 asukasta.
Wake (täsmennyssivu)

Wake voi tarkoittaa seuraavia:
Ernie Pyle

Ernest Taylor ”Ernie” Pyle (3. elokuuta 1900 Dana – 18. huhtikuuta 1945 Riukiusaaret) oli yhdysvaltalainen journalisti ja yksi tunnetuimmista toisen maailmansodan sotakirjeenvaihtajista. Hänet palkittiin Pulitzer-palkinnolla vuonna 1944.
Pyle opiskeli journalismia Indianan yliopistossa. Hän jätti opinnot kesken ryhtyäkseen pikkukaupungin sanomalehden reportteriksi. Hän työskenteli lehdessä eri tehtävissä sekä Scripps-Howard-sanomalehtiketjun kiertävissä töissä. Nämä kokemukset antoivat Pylelle materiaalia hänen pitämäänsä kolumniin, joka lopulta ilmestyi jopa 200 sanomalehdessä ennen toista maailmansotaa.
Pylen raportit Pohjois-Afrikan, Sisilian, Italian ja Ranskan sotatoimista toivat hänelle Pulitzer-palkinnon vuonna 1944 sekä useita muita palkintoja. Vuonna 1945 ensi-iltansa saanut elokuva Sotakirjeenvaihtaja perustui Pylen reportaaseihin Italian sotanäyttämöltä. Pyle oli sodan loppuvaiheessa Yhdysvaltain joukkojen mukana Tyynenmeren rintamalla. Hän oli Iwo Jimalla ja kävi Okinawan taistelun aikana Ie Shiman saarella, missä hän sai surmansa 18. huhtikuuta 1945.
Noailles

Noailles voi viitata seuraaviin henkilöihin:
Nicolas Catinat

Nicolas Catinat (1637–1712) oli Ranskan marsalkka ja Ludvig XIV:n ajan etevimpiä sotapäälliköitä.
Catinat oli ensin asianajajana, mutta liittyi sotapalvelukseen ja kunnostautui Ludvig XIV:n sodissa varsinkin Pfalzin perimyssodassa, jossa hän voitti Staffardan taistelun vuonna 1690. Espanjan perimyssodan alkaessa 1701 Catinat johti italialaisen armeijaa, mutta menetti päällikkyyden hävittyään Carpin taistelun. Suoran käytöksensä tähden Catinat oli kansan ja sotajoukon rakastama, mutta hovissa vähemmän suosittu. Hänen muistelmansa ilmestyivät Pariisissa 1819.
Schuylerin piirikunta

Schuylerin piirikunta () on kolmen yhdysvaltalaisen piirikunnan nimi:
Schuylerin piirikunta (New York)

Schuylerin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 17 807 vuonna 2019. Piirikunnan hallintokeskus on Watkins Glenin kunta. Piirikunta on perustettu vuonna 1854.
Ontarion piirikunta (New York)

Ontarion piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 109 777 vuonna 2019. Piirikunnan hallintokeskus on Canandaiguan kaupunki. Piirikunta on perustettu vuonna 1789.
Saratogan piirikunta

Saratogan piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 229 863 vuonna 2019. Piirikunnan hallintokeskus on Ballston Span kunta. Piirikunta on perustettu vuonna 1791.
Schoharien piirikunta

Schoharien piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 30 999 vuonna 2019. Piirikunnan hallintokeskus on Schoharien kunta. Piirikunta on perustettu vuonna 1895.
Schenectadyn piirikunta

Schenectadyn piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 155 299 vuonna 2019. Piirikunnan hallintokeskus on Schenectadyn kaupunki. Piirikunta on perustettu vuonna 1809.
Gyeongsan

Gyeongsan () on kaupunki Etelä-Koreassa Pohjois-Gyeongsangin provinssissa. Se sijaitsee Daegun metropolialueella ja itse kaupungin itäpuolella.
Gyeongsanissa sijaitsee useita yliopistoja, kuten Yeungnamin yliopisto, Daegun yliopisto, Daekyeungin yliopisto ja Daegun katolinen yliopisto.
Gyeongsanin sisaruskaupunkeja ovat Japanin Jōyō, Kiinan Xihai’an eli Huangdao sekä Etelä-Korean Soulin Gangdong ja Etelä-Jeollan Sinanin piirikunta. Ystävyyskaupunkeja ovat Kiinan Hangzhou, Shengzhou, Zhalantun ja Yinchuan sekä Yhdysvaltain Kalifornian San Bernardino.
Purmojärvi

Purmojärvi on kylä Kauhavan kaupungissa Etelä-Pohjanmaalla, entisen Kortesjärven kunnan alueella Seututien 741 varrella. Purmojärvellä sijaitsee Purmojärven kahakan muistomerkki joka paljastettiin vuonna 1959.
Geneseen piirikunta (New York)

Geneseen piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 57 280 vuonna 2019. Piirikunnan hallintokeskus on Batavian kunta. Piirikunta on perustettu vuonna 1803.
Greenen piirikunta (New York)

Greenen piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 47 188 vuonna 2019. Piirikunnan hallintokeskus on Catskillin kunta. Piirikunta on perustettu 3. maaliskuuta 1800.
Hamiltonin piirikunta (New York)

Hamiltonin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 4 416 vuonna 2019. Piirikunnan hallintokeskus on Lake Pleasantin kunta. Piirikunta on perustettu vuonna 1847.
Albert Lindström

Albert Esaias Lindström (24. huhtikuuta 1853 Tukholma – 12. tammikuuta 1935 Tukholma) oli ruotsalainen säveltäjä, urkuri ja kuoronjohtaja.
Lindström opiskeli 16-vuotiaasta urkujensoittoa Gustaf Mankellin johdolla Tukholman kuninkaallisessa musiikkikorkeakoulussa. Hän sai oppiarvon urkujensoitossa vuonna 1872, mutta jatkoi yksityistunteja Wilhelm Heintzen johdolla. Lauluopetusta hän sai muiden muassa Fritz Arlbergiltä ja Julius Güntheriltä. Kanttorin arvon Lindström sai vuonna 1889. Hän työskenteli urkurina Blasieholmskyrkanissa vuosina 1871–1891 ja Pyhän Jaakobin kirkossa 1891–1926. Hän myös konsertoi usein urkurina kotikaupungissaan ja muualla Ruotsissa. Hänen ohjelmistoonsa kuuluivat muiden muassa Charles-Marie Widorin urkusinfoniat. Lindströmiä pidettiin aikanaan yhtenä maan johtavista urkuvirtuooseista, mutta hän jäi sittemmin nuoremman kollegansa Gustaf Häggin varjoon.
Lindström toimi Stockholms Allmänna Sångföreningin kuoronjohtajana vuosina 1891–1897. Hänen oppilaidensa joukossa oli Otto Olsson, jonka ensimmäisen urkusinfonian hän kantaesitti vuonna 1905. Lindströmistä tuli vuonna 1905 pianojen ja harmonien myyntiyhtiö Gustaf Pettersson &amp; Co. AB:n toimitusjohtaja. Hän jäi yhtiöstä eläkkeelle vuonna 1927. Lindström teki uransa aikana merkittävän työn useiden kristillisten toimijoiden laulukirjojen sovittajana ja julkaisijana. Hän teki eri kokoonpanoille sovituksia muiden muassa Oscar Ahnfeltin, Adolphe Adamin ja Conrad Nordqvistin teoksista.
Lindström keskittyi säveltäjänä kirkkomusiikkiin. Hänen tuotantoonsa kuuluu urku- ja kuoroteoksia sekä soololauluja. Hän sävelsi uruille myös maallisen "Högtidsmarsch"-teoksen. Lindströmin teoksista erityisen tunnettu on Lina Sandellin sanoihin vuonna 1889 laadittu kirkkolaulu "Jag kan icke räkna dem alla". Lindström sai Litteris et artibus -mitalin vuonna 1906, ja hänet valittiin vuonna 1919 Ruotsin kuninkaallisen musiikkiakatemian jäseneksi.
Johann Aldringen

Johann Aldringen, myös "Aldringer", "Altringer" (1591–1634) oli saksalainen sotapäällikkö ja sotamarsalkka 30-vuotisessa sodassa. Hän taisteli ensin Johann Tillyn joukoissa ja tuli tämän kuoltua 1632 liigan joukkojen ylipäälliköksi. Hän taisteli yhdessä Albrecht von Wallensteinin kanssa Kustaa Aadolfia vastaan Nürnbergin luona ja seuraavina vuosina Baijerissa ja Schwabenissa Kustaa Hornia jaherttua Bernhardia vastaan. Hän kaatui 1634 Landshutissa jota kaupunkia oli saapunut puolustamaan.
Lewisin piirikunta (New York)

Lewisin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 26 296 vuonna 2019. Piirikunnan hallintokeskus on Lowvillen kunta. Piirikunta on perustettu vuonna 1805.
Livingstonin piirikunta (New York)

Livingstonin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 62 914 vuonna 2019. Piirikunnan hallintokeskus on Geneseon kunta. Piirikunta on perustettu vuonna 1821.